b"\n_START_ARTICLE_\nCasa Nadal i Farr\xc3\xa9\n_START_SECTION_\nDescripci\xc3\xb3\n_START_PARAGRAPH_\nTorre a\xc3\xafllada d'influ\xc3\xa8ncia \xc3\xa0rab, amb un jard\xc3\xad gran que l'envolta. \xc3\x89s de planta baixa i dos pisos. Presenta les obertures decorades amb rajoles, que representen l'element decoratiu m\xc3\xa9s destacat de la fa\xc3\xa7ana. La coberta \xc3\xa9s, als dos cossos quadrats, a quatre vents, i a la resta \xc3\xa9s un terrat amb baranes de pedra.\n_START_SECTION_\nHist\xc3\xb2ria\n_START_PARAGRAPH_\nEl 1884 la fam\xc3\xadlia Nadal decid\xc3\xad reformar la seva resid\xc3\xa8ncia amb els encara visibles elements neomorescs. La reforma es va portar a terme segons un projecte de l'arquitecte Jeroni Martorell, i es va acabar el 1891. Juntament amb les cases del Marqu\xc3\xa8s de Comillas (avui desapareguda), de Can Cabanyes i de Can Cassasses, forma part de les primeres cases d'estiueig de Caldes._NEWLINE_Joaquim Maria de Nadal, era secretari del pol\xc3\xadtic Francesc Camb\xc3\xb3 i cronista oficial de Barcelona. Va escriure el llibre Un Tros de Barcelona, en el que descrivia la vida estiuenca de Caldes d'Estrac de principis del segle XX. Durant la guerra civil espanyola (1936-1939) la casa va ser la seu del Comit\xc3\xa8 de la Rep\xc3\xbablica."